# **DECIZIA ETAPEI DE ÎNCADRARE**

## Nr. număr din 14.10.2015

Ca urmare a solicitării de emitere a acordului de mediu adresate de **SC PIETON SRL**, cu sediul în Str. -, Nr. 408, Dărmăneşti, Judetul Suceava, , înregistrată la APM Suceava cu nr. 9610/07.10.2015, în baza:

- **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.10.2015, că proiectul **Majorarea capacității de producție prin achiziție de utilaje la SC PIETON SRL,** propus a fi amplasat în **comuna Dărmănești, jud. Suceava** nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct.13, lit.a);

 b) Conform criteriilor din anexa nr. 3 la Hotărârea Guvernului nr. 445/2009:

**1. Caracteristicile proiectului:**

*a)mărimea proiectului*

Prin prezentul proiect societatea comercială S.C. PIETON S.R.L. care are ca profil de activitate fabricarea încălțămintei, își propune achiziționarea următoarelor echipamente :

* Mașină de întins ștaiful 918 CG Matic.
* Mașină de tras la vârf Ormac Challenger 833.
* Umidificator cu cărucior UT12 Stema;
* Mașină de tras la călcâi Ormac 795TZ;
* Mașină de scămoșat 151 Volber;
* Presă pentru tălpi cu membrană AS 1800 K47.
* Mașină pentru aplicat și batut toc, semiautomată S81SDV;
* Cavită, automată, fixat și batut zona tocului ESA C+P Sarema;
* Mașină de îndoit cu termociment RP6TE;

b) *cumularea cu alte proiecte*

Prin întocmirea prezentului proiect se doreşte modernizarea şi reînnoirea liniei de producție la S.C. PIETON S.R.L, investiția constând în achiziţia de utilaje necesare procesului tehnologic destinate să înlocuiască o parte din cele existente.

În prezent societatea produce 30 de perechi/zi. După achiziționarea utilajelor prevăzute în proiect capacitatea de producție va depăși 100 perechi/zi.

 Societatea comercială PIETON S.R.L deține o capacitate de producție de aproximativ 8000 de perechi anual. În urma realizării investiției se estimează ca producția să atingă numărul de 25000 de perechi pe an**.**

 Materiile prime, auxiliare, combustibili și ambalaje folosite – mod de ambalare, depozitare, cantități lună: 70 mp/lună piele, 70 mp căptușeli, 9 kg de adezivi, 2100 perechi de talpi, 2100 cutii de carton, 3 kg cuie.

c) *utilizarea resurselor naturale*: - nu este cazul.

Mod de asigurare a utilităţilor:

În activitate nu se folosește apă și nu se evacuează ape uzate. Energia electrică este asigurată de rețelele din zonă. Apa potabilă este asigurată din sursă proprie. Apele uzate menajere sunt evacuate într-un bazin vidanjabil betonat. Agentul termic pentru halele de producție este asigurat de o centrală termică pe combustibil solid.

d) *producţia de deşeuri:* deşeuri menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: zgomotul care va fi generat de utilajele nu va afecta zonele locuite;

f)  *riscul de accident*: pe perioada funcţionării obiectivului, este redus, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: terenul este situat în intravilanul comunei Dărmănești, jud. Suceava. Folosinţa actuală: teren ocupat de secție de fabricare încălțăminte.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – proiectul propus se află în intravilanul localității Dărmănești.

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – proiectul propus nu va avea un impact negativ asupra factorilor de mediu şi nu var crea un disconfort pentru populaţie.

*b). Natura transfrontieră a impactului* – proiectul propus nu are efect transfrontier;

*c). Mărimea şi complexitatea impactului* - impactul va fi redus în perioada de funcţionare.

*d). Probabilitatea impactului* – impact redus, pe perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- proiectul se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din activitate şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

La finalizarea investiţiei titularul are obligaţia de a solicita emitereaautorizaţiei de mediu**.**

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oșean**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Chim. Adina Hobjîlă**